EkBass/fiwiki-20250220-pages-articles huggingface dataset:
Jääkiekon SM-liigakausi 2024–2025

Jääkiekon SM-liigakausi 2024–2025 on jääkiekon SM-liigan 50. kausi. Tappara lähtee kauteen kolmatta kertaa peräkkäin hallitsevana mestarina. Mestiksessä neljä kautta pelannut Kiekko-Espoo nousee liigaan kabinettipäätöksellä. Kauden päätteeksi järjestetään liigakarsinnat Mestiksen voittajan ja SM-liigan viimeiseksi jääneen joukkueen välillä. Karsinnat järjestetään ensimmäistä kertaa sitten kevään 2013. == Osallistuvat joukkueet == Joukkue Kotikaupunki Areena Kapasiteetti Päävalmentaja Kapteeni HIFK Helsinki Helsingin jäähalli 8 200 Ville Peltonen Ilari Melart HPK Hämeenlinna Pohjantähti Areena 5 360 Mikko Manner Petteri Nikkilä Ilves Tampere Nokia Arena 12 700 Tommi Niemelä Niklas Friman Jukurit Mikkeli Let’s Go Areena 4 200 Jonne Virtanen Jesper Piitulainen JYP Jyväskylä LähiTapiola Areena 4 437 Johan Pennerborn Teemu Eronen KalPa Kuopio Olvi Areena 5 300 Petri Karjalainen Tuomas Kiiskinen Kiekko-Espoo Espoo Espoo Metro Areena 6 982 Jyrki Aho Ville Lajunen KooKoo Kouvola Lumon Areena 5 250 Jouko Myrrä Otto Paajanen Kärpät Oulu Oulun Energia Areena 6 300 Ville Mäntymaa Marko Anttila Lukko Rauma Kivikylän Areena 4 500 Tomi Lämsä Sebastian Repo Pelicans Lahti Isku Areena 4 403 Sami Kapanen ~~Miika Roine~~ 18.2.2025 Lars Bryggman SaiPa Lappeenranta Kisapuiston jäähalli 4 820 Raimo Helminen Ville Petman Sport Vaasa Vaasan Sähkö Areena 5 185 Juuso Hahl Sebastian Stålberg Tappara Tampere Nokia Arena 12 700 Rikard Grönborg Otto Rauhala TPS Turku Gatorade Center 10 500 Tommi Miettinen Casimir Jürgens Ässät Pori Enersense Areena 6 150 Jarno Pikkarainen Jan-Mikael Järvinen === Valmentajavaihdokset === Joukkue Lähtevä valmentaja Syy Päiväys Sijoitus sarjataulukossa Tuleva valmentaja HPK Potkut 23. syyskuuta 2024 16\. Jukurit Potkut 14. tammikuuta 2025 16\. Pelicans Työnkuva muuttui 20. tammikuuta 2025 14\. Pelicans Siirtyi apuvalmentajaksi 10. helmikuuta 2025 15\. == Sarjataulukko == == Runkosarjan tilastot == == Pudotuspelit == Runkosarjan neljä parhaimmin pelannutta joukkuetta pääsee suoraan kahdeksan parhaan joukkoon eli puolivälieriin. Runkosarjassa sijoille 5–12 sijoittuneet pelaavat neljännesvälierät, joiden voittajat lunastavat loput puolivälieräpaikat. Puolivälierien parit määräytyvät siten, että runkosarjan voittaja saa vastaansa neljännesvälierien voittajista sen, joka on pelannut runkosarjan heikoimmin, sarjakakkonen saa vastaansa toiseksi heikoimmin pelanneen neljännesvälierien voittajan, jne. Puolivälierien voittajat etenevät välieriin. Välieriin edenneet joukkueet jaetaan edelleen siten, että runkosarjan parhaimmin pelannut joukkue saa vastaansa huonoimmin pelanneen joukkueen, ja toisessa välierässä kohtaavat kaksi muuta joukkuetta. == Liigakarsinta == Liigan runkosarjassa sijoille 15 ja 16 sijoittuneiden joukkueiden välinen playout-sarja. Formaatti on paras seitsemästä. Playout- sarjan voittajan kausi päättyy, häviäjä jatkaa karsintasarjaan Mestiksen mestaria vastaan. Karsintasarja pelataan niin ikään paras seitsemästä –järjestelmällä. === Playout-sarja === === Karsintasarja === == Lähteet == Luokka:Jääkiekon SM-liigakaudet SM-liigakausi 2024–2025
David Harlock

David Harlock (s. 16. maaliskuuta 1971) on kanadalainen entinen jääkiekkoilija, pelipaikaltaan puolustaja. Hän on New Jersey Devilsin 2. kierroksen varaus vuodelta 1990. Harlock pelasi urallaan 212 NHL-ottelua, joissa teki kaksi maalia ja 16 tehopistettä. Hän edusti myös Kanadaa vuoden 1994 talviolympialaisissa. == Ura == Ennen NHL-uraansa Harlock pelasi Michiganin yliopiston joukkueessa neljä kautta vuosina 1989-1993. Yliopistopelien jälkeen hän pelasi neljä peliä Kanadan maajoukkueen mukana. Kesällä 1990 New Jersey Devils hankki 2. kierroksen 24. varausvuoron vaihtokaupassa Calgary Flamesilta, joka puolestaan oli saanut sen vaihtokaupassa Detroit Red Wingsilta vaihdossa Brad McCrimmoniin. Osana kauppoja Devils sai myös vuoden 1990 1. kierroksen varausvuoron, jolla varasi Martin Brodeurin. Devilsin kanssa Harlock ei kuitenkaan koskaan solminut NHL- sopimusta vaan pelasi täydet neljä kautta yliopistosarjaa ja solmi sitten syksyllä 1993 vapaana pelaajana sopimuksen Toronto Maple Leafsin organisaatioon. Kauden aikana Harlock pelasi 10 AHL-ottelua, kuusi NHL-ottelua ja 49 ottelua Kanadan maajoukkueessa. Toronton organisaatiossa Harlock viihtyi kolme kautta mutta NHL-otteluita tällä jaksolla kertyi vain kahdeksan. Kaudella 1996-1997 hän teki sopimuksen IHL-liigan San Antonio Dragonsin kanssa jossa pelasi 69 ottelua tehden niissä 13 tehopistettä. Se ritti herättämään Washington Capitalsin kiinnostuksen, joka tarjosi Harlockille yksivuotisen sopimuksen. Washingtonissa Harlock pelasi kuusi ottelua ilman tehopisteitä kauden kuluessa pääosin AHL-joukkue Portland Piratesin mukana. Seuraavalle kaudelle Harlock sai sopimuksen New York Islandersiin, jossa pääsi pelaamaan täyden kauden. 70 ottelussa hän teki kaksi maalia ja antoi kuusi syöttöä. Jäähyjä hänelle vihellettiin 69 minuuttia. Kesällä 1999 Atlanta Trashers poimi suojaamatta jätetyn Harlockin NHL:n laajennusdraftissa kahdeksantena pelaajana. Atlantassa Harlock pelasi kaksi ja puoli kautta ilman maaleja kunnes hänet lähetettiin 19 pelin jälkeen farmijoukkue Chicago Wolvesiin. Maaliskuussa 2002 Harlock sekä kolmannen ja seitsemännen kierroksen varausvuorot kesälle 2003 myytiin Philadelphia Flyersille. Vastineeksi Francis Lessardista. Philadelphian organisaatiossa Harlock pelasi kevääseen 2003 asti, mutta NHL-pelejä ei hänelle kertynyt ensimmäistäkään. Kauden 2002-2003 jälkeen Harlock päätti uransa. === Maajoukkue === Harlock edusti Kanadaa vuoden 1991 alle 20-vuotiaiden MM-turnauksessa, jossa seitsemässä ottelussa kirjautti 2 syöttöpistettä ja kaksi jäähyminuuttia. Kanada voitti turnauksessa kultaa. Seuraavan kerran Harlock pääsi maajoukkueen mukaan arvokisoihin Lillehammerin olympiaturnaukseen vuonna 1994. Siellä kahdeksassa ottelussa tilastoihin merkittiin kahdeksan jäähyminuuttia ilman tehopisteitä. Kotiin tuomisina oli turnauksen hopeamitali. Harlock pelasi Team Canadan mukana myös viidessä eurooppalaisessa harjoitusturnauksessa vuosina 1992-1994. == Lähteet == Luokka:Kanadalaiset jääkiekkoilijat Luokka:Kanadalaiset olympiamitalistit Luokka:New Jersey Devilsin varaamat pelaajat Luokka:Vuonna 1971 syntyneet Luokka:Elävät henkilöt
Monferrato

Monferrato on historiallinen ja maantieteellinen alue Piemontessa Pohjois- Italiassa. Alue on perinteistä viininviljelyaluetta ja osa siitä on määritelty Unescon maailmanperintökohteeksi. Keskiajalla Monferrato oli itsenäinen markiisikunta ja myöhemmin herttuakunta, joka liitettiin osaksi Mantovan herttuakuntaa vuonna 1536. ==Lähteet== Luokka:Piemonte Luokka:Italian maantiede
Kerran kirkkaana päivänä

Kerran kirkkaana päivänä (On a Clear Day You Can See Forever) on Vincente Minnellin ohjaama musiikkipitoinen romanttinen fantasiakomedia vuodelta 1970. Se pohjautuu Alan Jay Lernerin Broadway-näytelmään, jonka pohjalta kirjailija itse laati myös käsikirjoituksen. Elokuvan pääosissa näyttelevät Barbra Streisand ja Yves Montand. ==Juoni== Nuori nainen (Streisand) hakeutuu psykiatrin (Montand) vastaanotolle päästäkseen eroon tupakoinnista hypnoosin avulla. Hypnoositilassa hän siirtyy nykyajasta yläluokkaisen romanssin keskushenkilöksi 1800-luvulle. ==Vastaanotto== Helsingin Sanomien Mikael Fränti piti elokuvaa veteraaniohjaaja Minnellin yrityksenä toistaa vuosikymmentä aiempi menestyksekäs Lemmenloukku-idea, jossa ohjaaja George Cukor yhdisti Yves Montandin ja Marilyn Monroen. ”Minnellin elokuva ei vakuuta, vaan on omituisen jähmeä, ulkonaisesti kyllä korea, mutta sisältä kuollut.” Fräntin mielestä sivuosaan pantu nuori Jack Nicholson on joutunut tässä aivan väärään elokuvaan. ==Lähteet== == Aiheesta muualla == * Luokka:Vincente Minnellin ohjaamat elokuvat Luokka:Vuoden 1970 yhdysvaltalaiset elokuvat Luokka:Yhdysvaltalaiset romanttiset komediat Luokka:Näytelmiin perustuvat elokuvat
Birds of Prey (sarjakuvat)

Birds of Prey () on DC Comicsin sarjakuvissa esiintyvä supersankariryhmä. Ryhmä esiintyi ensimmäisen kerran tarinassa Black Canary/Oracle: Birds of Prey #1 tammikuussa 1996 ja sen loi Chuck DixonBlack Canary/Oracle: Birds of Prey, no. 1, p. 54 (1996). DC Comics. Ryhmän perustivat Barbara Gordon ja Musta Kanarialintu ja ryhmään kuuluivat alunperin heidän lisäkseen myös Metsästäjätär ja Lady Blackhawk. Ryhmä on toiminut Batmanin satunnaisena liittolaisena. Ryhmään on kuulunut sen historian aikana useita jäseniä. Ryhmä on esiintynyt omassa nimikkosarjakuvassaan, jota julkaistaan edelleen. Ryhmä on esiintynyt myös samannimisessä televisiosarjassa ja elokuvassa. == Lähteet == Luokka:DC-universumin supersankariryhmät
ZooPhobia

ZooPhobia on yhdysvaltalainen verkkosarjakuva, jonka alun perin julkaisi Vivienne "VivziePop" Medrano vuonna 2012, ja josta hän myöhemmin muokkasi löyhästi hahmoja ja juonilinjoja animoituun musiikkitelevisiosarjaansa Hazbin Hotellin. Se seuraa nuorta Cameron-nimistä naista, joka matkustaa lajienväliseen turvapaikkaan nimeltä Safe Haven. Kaksi ZooPhobia- lyhytelokuvaa, "The Son of 666" ja "Bad Luck Jack", julkaistiin vuonna 2013 ja 2020. Luokka:Verkkosarjakuvat
Haaratyranni

Haaratyranni (Gubernetes yetapa) on tyranneihin kuuluva lintulaji. Lajia tavataan Etelä-Amerikassa. ==Koko ja ulkonäkö== Haaratyranni kasvaa pyrstö mukaan lukien 35–42 cm pitkäksi. Sukupuolet muistuttavat enimmäkseen toisiaan ulkonäöltään. Lajin pää, selkä, rinta ja vatsa ovat harmaat. Sulkien ruodit ovat ruskeat, mikä antaa raidallisen vaikutelman. Silmäkulmista rinnan poikki kulkee tummanpunaruskea juova ja kurkku on valkoinen. Haaratyrannin siivet ovat mustat ja osassa sulista on ruskea kärki. Linnun pyrstö on haarautunut ja erittäin pitkä. Koiraan pyrstö on pidempi kuin naaraan. ==Levinneisyys ja elintavat== Haaratyrannia tavataan Boliviasta ja Brasilian eteläosista Argentiinan pohjoisosiin. Lajin elinympäristöä ovat kosteat ruohomaat, joilla kasvaa myös pensaita. Se liikkuu yleensä pareittain ja joskus pieninä ryhminä. Haaratyrannin ravintoa ovat hyönteiset. Laji rakentaa kuppimaisen pesän ruohoturppaaseen. Pesimäkausi on lokakuusta tammikuulle. == Lähteet == Luokka:Tyrannit
Erin Moriarty

Erin Elair Moriarty (s. 24. kesäkuuta 1994 New York, New York) on yhdysvaltalainen näyttelijä. Hänet tunnetaan parhaiten rooleistaan televisiosarjoissa Jessica Jones (2015) ja The Boys (2019–). Moriarty on esiintynyt myös muun muassa elokuvissa Korttelivahdit (2012), The Kings of Summer (2013), Captain Fantastic (2016) ja Fakiiri joka juuttui vaatekaappiin (2018) sekä televisiosarjoissa One Life to Live (2010) ja True Detective (2014). The Boysin roolistaan johtuen Moriarty on ollut misogyynisen trollaamisen kohteena. Tammikuussa 2024 hän ilmoitti poistuvansa Instagramista. Hän kertoi joutuneensa sanallisen häirinnän kohteeksi, kun Fox Newsin entinen uutisankkuri Megyn Kelly syytti häntä plastiikkakirurgilla käymisestä. Moriarty palasi myöhemmin Instagramiin ja kiitti fanejaan tuesta. == Lähteet == == Aiheesta muualla == * Luokka:Yhdysvaltalaiset näyttelijät Luokka:Vuonna 1994 syntyneet Luokka:Elävät henkilöt
Intian kruunun ritarikunta

Intian kruunun ritarikunta () on brittiläinen ritarikunta. Se perustettiin vuonna 1878 Intian keisarinna Viktorian käskystä. Sitä jaettiin yksinomaan naisille. Ritarikuntaa jaettiin brittiläisille prinsessoille sekä intialaisten ruhtinaiden, varakuninkaiden ja kuvernöörien vaimoille tai muille naispuolisille sukulaisille. Ritarikuntaa ei ole koskaan virallisesti lakkautettu, mutta se on ollut uinuva Intian itsenäistyttyä vuonna 1947 eikä siihen ole tehty sen jälkeen uusia nimityksiä. Viimeinen ritarikuntaan nimitetty henkilö, josta myöhemmin tuli sen suurmestari, oli kuningatar Elisabet II, joka kuoli vuonna 2022. Viimeinen tavallinen jäsen ritarikunnassa oli vuonna 2004 kuollut Gloucesterin herttuatar Alice. Tästä huolimatta Charles III on edelleen sen suurmestari. Ritarikunnassa on vain yksi luokka: * ritarikunnan nauha == Lähteet == Luokka:Brittiläiset ritarikunnat Luokka:Naisille tarkoitetut ritarikunnat
Kuningatar pyhän Isabellan ritarikunta

Kuningatar pyhän Isabellan ritarikunta () on portugalilainen ritarikunta. Se perustettiin vuonna 1801 kuningas Juhana VI:n käskystä ja se on nimetty Portugalin 1200- ja 1300-lukujen taitteessa eläneen kuningattaren, pyhimykseksi julistetun Isabella Aragonialaisen mukaan. Kun monarkia lakkautettiin vuonna 1910, ritarikunnan jakamista on jatkanut Bragançan kuninkaallinen perhe. Ritarikuntaa jaettiin vähintään 26-vuotiaille katolilaisille naimisissa oleville aatelisnaisille tunnustuksena näiden ansioista hyväntekeväisyyden saralla. Ritarikunnassa on vain yksi luokka: * ritarikunnan nauha == Lähteet == Luokka:Portugalilaiset ritarikunnat Luokka:Naisille tarkoitetut ritarikunnat
Pyhien Olgan ja Sofian ritarikunta

Pyhien Olgan ja Sofian ritarikunta () on kreikkalainen ritarikunta. Se perustettiin vuonna 1934 ja sitä jaettiin Kreikan kuningasperheen hyväksi ansioituneille naisille. Pääsääntöisesti ritarikuntaan nimetyt olivat aatelissukuisia, mutta ritarikuntaa jaettiin myös muutamille tavallisille kreikkalaisille naisille. Ritarikunnan perusti kuningas Yrjö II äitinsä Sofian ja isoäitinsä Olgan kunniaksi. Monarkian lakkauttamisen jälkeen vuonna 1973 Kreikan kuningasperhe on jatkanut ritarikunnan jakamista. Ritarikunnassa on neljä luokkaa: * I luokka * II luokka * III luokka * IV luokka == Lähteet == == Aiheesta muualla == Luokka:Kreikan kunniamerkit Luokka:Naisille tarkoitetut ritarikunnat
Naisten Linja

Naisten Linja (tai Naisten Linja Suomessa ry, Kvinnolinjen i Finland rf) on lähisuhdeväkivaltaa kokeneille naisille ja tytöille tukipalveluita tarjoava suomalainen rekisteröity yhdistys. Naisten Linja tarjoaa maksutonta ja anonyymia keskusteluapua puhelimitse, chat-palvelussa ja ajanvarauksella sekä tekee yhteiskunnallista vaikuttamistyötä naisiin kohdistuvan väkivallan vähentämiseksi. == Palvelut == Naisten Linjan koulutetut vapaaehtoiset tukevat ja neuvovat väkivaltaa tai sen uhkaa kokeneita naisia ja naiseksi itsensä määritteleviä auttavassa puhelimessa ja chat-palvelussa. Puhelin ja chat palvelevat myös huolestuneita läheisiä. Naisten Linjan väkivaltatyön asiantuntijat tarjoavat vertaistukiryhmiä ja keskusteluapua ajanvarauksella verkossa ja kasvokkain. Naisten Linjan palvelut ovat maksuttomia ja anonyymeja, ja kaikkia työntekijöitä ja vapaaehtoisia sitoo vaitiolovelvollisuus. Yhteydenottajien henkilötietoja ei kirjata, vaikka ne tulisivat ilmi puhelun tai muun yhteydenoton aikana. Anonymiteetti voidaan purkaa vain, jos Suomen sosiaali- ja terveyspalveluiden tuottajia koskeva ilmoitusvelvollisuus pakottaa siihen, esimerkiksi alaikäisiin kohdistuneen väkivaltarikoksen ja lastensuojelutarpeiden selvittämisen yhteydessä. Vuonna 2022 Naisten Linjan puhelin- ja chat-palveluissa työskenteli noin 160 vapaaehtoista. Puhelinapua tarjotaan arkisin klo 16–20 ja chat-apua tiistaisin ja torstaisin klo 16–20. == Vaikuttamistyö == Naisten Linja pyrkii vähentämään naisiin kohdistuvaa väkivaltaa yhteiskunnallisella vaikuttamistyöllä, ja toimii yhteistyössä useiden järjestöjen ja työryhmien kanssa Suomessa ja kansainvälisesti. Naisten Linjalla on oma edustaja Naisjärjestöjen keskusliiton hallituksessa, Tasa-arvoasiain neuvottelukunta Tanen Sukupuoli, talous ja valta -jaostossa sekä Naisiin kohdistuvan väkivallan ja perheväkivallan torjunnan toimikunta NAPEn järjestöryhmässä. Lisäksi Naisten Linja on Women Against Violence Europe WAVE -verkostossa ja sen valtuutettu Suomessa. Naisten Linja jakaa tietoa naisiin kohdistuvan väkivallan eri muodoista sosiaalisessa mediassa, koulutusmateriaaleissa, tilaisuuksissa ja verkkosivuillaan. Lisäksi Naisten Linja ottaa kantaa mediassa. == Yhdistyksen tausta == Naisten Linja perustettiin vuonna 2000 Helsingissä. Naisten Linja Suomessa ry:n hallitukseen kuuluu puheenjohtajan lisäksi neljä varsinaista jäsentä ja yksi varajäsen. Vuonna 2024 hallituksen puheenjohtajana toimii Aino Jones. Naisten Linjan toiminnanjohtaja on Katju Aro. Yhdistys työllistää neljä väkivaltatyön asiantuntijaa, vapaaehtoistoiminnan koordinaattorin ja viisi hallinnon ja viestinnän ammattilaista. Naisten Linjan toimintaa rahoittavat Sosiaali- ja terveysalan avustuskeskus STEA ja oikeusministeriö. Helsingin kaupunki tukee Naisten Linjan vertaisryhmätoimintaa. Lisäksi Naisten Linjan toimintaa rahoitetaan jäsenmaksuilla ja lahjoituksilla. == Lähteet == Luokka:Suomalaiset naisjärjestöt
Dwayne Norris

Dwayne Norris (s. 8. tammikuuta 1970 St. John's, Newfoundland) on kanadalainen entinen jääkiekkoilija, pelipaikaltaan laitahyökkääjä. Hän on Quebec Nordiquesin 7. kierroksen varaus vuodelta 1990. Hän pelasi urallaan vain 20 NHL-ottelua kolmen kauden aikana Quebec Nordiquesin ja Anaheim Mighty Ducksin joukkueissa. == Ura == Norris pelasi ennen NHL-uraansa neljä kautta yliopistosarjaa Michigan State Universityn joukkueessa vuosina 1988-1992. Syksyllä 1992 hän liittyi hänet varanneen Quebec Nordiquesin organisaatioon. Ensimmäinen kausi sujui täysin farmiliiga AHL:ssa, jossa pelejä kertyi 50 kappaletta. Seuraavalla kaudella Norris pääsi tunnustelemaan NHL-kiekkoilua neljän ottalun verran ja pelasi yhdeksän ottelun verran AHL-joukkue Cornwall Acesin joukkueessa. Pääosan kaudesta hän pelasi Kanadan maajoukkueen mukana osallistuen mm. talviolympialaisiin Norjan Lillehammerissa. Kaudella 1994-1995 NOrris pääsi pelamaan 13 ottelua Nordiquesin paidassa NHL:ssa ja sen päälle 60 ottelua Conwallin ANL-joukkueessa. Kaudelle 1995-1996 Norris teki vapaana pelaajana sopimuksen Anaheim Mighty Ducksin kanssa mutta pääsi pelaamaan vain koolmessa NHL-ottelussa. Pääosa kaudesta kului farmijoukkue Baltimore Banditsin mukana AHL:ssa sekä IHL-joukkue Los Angeles Ice Dogsissa. Kun NHL- ura ei ottanut sujuakseen, Norris päätyi tekemään sopimuksen Saksaan Kölner Haien kanssa kaudella 1996-1997. Kölnissä Norris pelasi yhtäjaksoisesti seitsemän kautta ja solmi kesällä 2003 sopimuksen toiseen saksalaisjoukkueeseen, Frankfurt Lionsiin. Frankfurtissa Norris pelasi neljå kautta ja lopetti uransa kevääseen 2007. === Maajoukkue === Norris edusti Kanadaa nuorten alle 20-vuotiaiden MM-turnauksessa vuonna 1990, jossa Kanada voitti maailmanmestaruuden. Seitsemässä pelatussa ottelussa hän teki kaksi maalia ja kuusi pistettä. Norris oli mukana myös 1994 talviolympialaisissa, jossa Kanada korjasi hopeamitalit. Norris pelasi Kanadan paidassa myös kaikkiaan seitsemässä eurooppalaisessa harjoitusturnauksessa vuosina 1993-2001. == Saavutukset == * U20 Maalimanmestaruus 1990 * Olympiahopeaa 1994 * Saksan mestaruus 2002, 2004 == Lähteet == Luokka:Kanadalaiset jääkiekkoilijat Luokka:Kanadalaiset olympiamitalistit Luokka:Quebec Nordiquesin varaamat pelaajat Luokka:Vuonna 1970 syntyneet Luokka:Elävät henkilöt
Irene Sorsa

Elli Irene Sorsa (o.s. Lääkäri;Kuka kukin on 1978, s. 928 Runeberg.org. s. 20. lokakuuta 1928Syntymäpäivät, Demokraatti 12.10.2023, s. 63.) on suomalainen kääntäjä, joka on suomentanut ranskankielistä kirjallisuutta. Hänen puolisonsa oli pääministeri Kalevi Sorsa. Sorsan isä oli maanviljelijä. Sorsa on käynyt Aitoon kotitalouskeskikoulun Pälkäneellä.Irja Hyvärinen: Työkouluun henkisyyttä (tilaajille) Helsingin Sanomat 22.12.1998. Viitattu 11.4.2024. Hän meni naimisiin Kalevi Sorsan kanssa vuonna 1953. He asuivat vuosina 1959–1965 Pariisissa, ja Sorsa kouluttautui ranskan kielen kääntäjäksi.Henrik Meinander: Kansakunnan kakkonen: Kalevi Sorsan poliittinen toiminta 1969–1993, s. 22–23, 32–33, 39, 372. Otava, Helsinki 2022. Hän on suomentanut muun muassa Marguerite Yourcenarin historiallisen romaanin Käy kohti pimeää sekä Henri Troyat’n historiallisen romaanisarjan La Lumière des Justes nimillä Tsaarin luutnantti, Yli aron käy tuuli ja Sophie.(haku tekijänimellä ”Sorsa, Irene”) Kansalliskirjasto.finna.fi. Viitattu 11.4.2024. Sekä Irene että Kalevi Sorsa valittiin vuoden 1988 presidentinvaaleissa SDP:n listalta Mauno Koiviston valitsijamiehiksi. Irene Sorsa sai yli 4 000 ääntä.Holkeri voitti osassa Helsinkiä (tilaajille) Helsingin Sanomat 3.2.1988, s. 42. HS Aikakone. Viitattu 11.4.2024. Sorsa palkittiin vuonna 2004 Vuoden arkistoteko -kunniamaininnalla, jonka myös Kalevi Sorsa sai samalla postuumisti, sillä he olivat luovuttaneet Työväen Arkistolle Kalevi Sorsan laajan henkilöarkiston sekä taidetta ja kirjoja.Irene Sorsa palkittiin Vuoden arkistoteolla Turun Sanomat 5.11.2004. Viitattu 11.4.2024. Kansan Sivistysrahaston alaisuudessa toimiva Irene ja Kalevi Sorsan rahasto jakaa muutaman vuoden välein myönnettävää kääntäjäpalkintoa.Sorsan rahaston Kääntäjäpalkinto Kansan Sivistysrahasto. Viitattu 11.4.2024. ==Suomennoksia== *Miodrag Bulatović: Sankari aasin selässä (alkuteos Heroj na magarcu). WSOY 1968. *Marguerite Yourcenar: Käy kohti pimeää (alkuteos L’Œuvre au noir). WSOY 1969. *Henri Troyat: Tsaarin luutnantti (alkuteokset Les compagnons du Coquelicot ja La Barynia). WSOY 1973. *Henri Troyat: Yli aron käy tuuli (alkuteokset La gloire des vaincus ja Les dames de Sibérie). WSOY 1974. *Henri Troyat: Sophie (alkuteos Sophie ou La fin des combats). WSOY 1975. *Marc Chagall: Elämäni (alkuteos Ma vie). WSOY 1983. *Henri Troyat: Anton Tšehov (alkuteos Tchekhov). WSOY 1987. (Tšehovin kirje- ja muistikirjasitaatit suomentanut Martti Anhava) ==Lähteet== Luokka:Suomentajat Luokka:Suomen pääministerien puolisot Luokka:Vuonna 1928 syntyneet Luokka:Elävät henkilöt
Sankariäiti

Sankariäiti () oli neuvostoliittolainen ja sittemmin venäläinen arvonimi, jota myönnettiin poikkeuksellisen monta lasta synnyttäneille äideille. Kyseessä oli Neuvostoliiton korkein mahdollinen naisille tarkoitettu kunnianosoitus. Vastaavia titteleitä ja palkintoja jaetaan nykyään myös muissa aiemmin Neuvostoliittoon kuuluneissa ja sosialistisissa valtioissa, kuten Ukrainassa, Kazakstanissa ja Vietnamissa. == Historia == Titteli perustettiin vuonna 1944 Neuvostoliiton korkeimman neuvoston päätöksellä. Saadakseen tittelin neuvostoliittolaisen äidin tuli synnyttää ja kasvattaa vähintään 10 lasta. Titteli myönnettiin vain, jos nuorin lapsista oli 1-vuotias ja lapset eivät olleet kuolleet (poikkeuksena sotilaat ja muut sankaritekoja tehneet). Myös adoptoidut lapset laskettiin äidin lapsiksi. Tittelin lisäksi sankariäidille myönnettiin myös Äidillisen loiston ritarikunnan ja Äityismitalin tunnukset. Ensimmäiseksi sankariäidiksi nimitettiin 12 lapsen äiti Anna Aleksahina, joka otti palkinnon vastaan Kremlissä 1. marraskuuta 1944. Aleksahinan vastaanottama sankariäidin mitali on nykyään näytillä moskovalaisessa museossa. Tittelin vastaanottajat saivat lukuisia etuja kuten vapaalipun juniin ja pääsivät etusijalle asuntojonoissa. Kunniamerkkiä jaettiin aina Neuvostoliiton romahtamiseen saakka, ja yhteensä noin 430 000 naista sai tittelin. == Nyky-Venäjällä == Marraskuussa 2022 Vladimir Putin palautti tittelin ja nimesi uusiksi sankariäideiksi muun muassa Ramzan Kadyrovin vaimon Medni Kadyrovan. Sankariäiti-tittelin lisäksi äidit saavat kertaluontoisen miljoonan ruplan rahapalkkion. Putinin hallinto on jo pitempään pyrkinyt ohjaamaan venäläisiä naisia hankkimaan enemmän lapsia nojaamalla ns. perinteisiin arvoihin. Tittelin saamisen ehdot ovat samat kuin neuvostoajoilla, eli lapsia täytyy olla vähintään 10 ja nuorimman täytyy olla vähintään 1-vuotias. Sodassa, terroristi-iskuissa ja luonnonkatastrofeissa kuolleet lapset lasketaan mukaan. == Katso myös == * Sankariäiti (Ukraina) * Altın Alka (Kazakstan) * Vietnamin sankarillinen äiti * Äitiysristi (Natsi- Saksa) * Ranskalaisperheen mitali == Lähteet == Luokka:Neuvostoliiton arvonimet Luokka:Venäjän kunniamerkit Luokka:Äitiys Luokka:Perhepolitiikka
Muodonmuutosenergia

Muodonmuutosenergia on energia, joka kuluu tietyn kohteen muodonmuutokseen. Tälläiseen muodonmuutokseen vaikuttaa käytettävissä oleva energia ja jos voiman aikaansaama työ ei ole riippuvainen energian kulkemasta reitistä, on kysymys potentiaalienergiasta. Kohteen materiaalin ollessa kimmoisaa muodonmuutosenergia on kimmoenergiaa. Kohteeseen kohdistuu tietty voima, johon vaikuttaa muutostyön tekevän elementin ominaisuudet. Lineaarisesti kimmoisan materiaalin muodonmuutosenergian muotoja ovat jännitysenergia ja venymäenergia. == Lähteet == Luokka:Energia
David Corenswet

David Packard Corenswet (8. heinäkuuta 1993) on yhdysvaltalainen näyttelijä, joka on esiintynyt muun muassa televisiosarjoissa House of Cards ja The Politician sekä elokuvassa Pearl. Corenswet tulee myös näyttelemään Teräsmiestä vuonna 2025 valmistuvassa Superman-elokuvassa. == Filmografia == === Elokuvat === Elokuvat Elokuvat Elokuvat Vuosi Nimi Rooli 2018 Affairs of State Michael Lawson 2019 The Sunlit Night Scott Glenn 2022 Look Both Ways Jake 2022 Pearl elokuvakoneenkäyttäjä 2024 The Greatest Hits Max 2024 Twisters Scott 2025 Superman Clark Kent / Teräsmies === Televisiosarjat === Televisiosarjat Televisiosarjat Televisiosarjat Vuosi Nimi Rooli 2014–2018 Moe & Jerryweather Jerryweather 2015 One Bad Choice Reggie Shaw 2017 Elementary Houston Spivey 2018 Instinct Spencer Baymoore 2018 House of Cards Reed 2019–2020 The Politician River Barkley 2020 Hollywood Jack Castello 2022 We Own This City David McDougall == Lähteet == == Aiheesta muualla == * Luokka:Yhdysvaltalaiset näyttelijät Luokka:Vuonna 1993 syntyneet Luokka:Elävät henkilöt
Tervolan kanava

Tervolan kanava on Pohjois-Savossa Rautalammilla Iisveden Vekarolahden ja Niiniveden Tervolanlahden yhdistävä avokanava, joka on kaivettu Saikarinniemen poikki Vekaroniemen ja Saikarin kulmakuntien väliin. Kanavan ylittää yhdystien 5460 maantiesilta. Kanava on kartasta mitattuna 340 metriä pitkä ja sen luontainen virtaussuunta on vuoden 1973 peruskartassa Iisvedestä Niiniveteen . == Historiaa == Lähdettä siitä, milloin kanava on kaivettu, ei ole toistaiseksi löytynyt. Sitä ei ole mainittu seudun museokanavien selostuksessa . Kanavasta on karttamerkkinä viiva vuoden 1944 Istunmäen taloudellisessa kartassa. Maantiellä on uoman kohdalla sillan karttamerkki . Kanava on piirretty selvemmin vuoden 1973 peruskartassa. == Katso myös == * Luettelo Suomen avokanavista == Lähteet == == Aiheesta muualla == * Tervolan kanava Rautalampi (video), YouTube Luokka:Suomen kanavat Luokka:Rautalammin rakennukset ja rakennelmat Luokka:Rautalammin liikenne Luokka:Rautalammin reitti Luokka:Niiniveden alue Luokka:Iisveden–Virmasveden alue
Emmy Göring

Emma Johanna Henny ”Emmy” Göring (os. Sonnemann, ent. Köstlin; 24. maaliskuuta 1893 Hampuri – 8. kesäkuuta 1973 München) oli saksalainen näyttelijä ja pahamaineisen natsijohtajan Herman Göringin toinen vaimo. Häntä tituleerattiin usein ”natsi-Saksan ensimmäiseksi naiseksi”, koska valtakunnanjohtaja Adolf Hitler ei ollut naimisissa kumppaninsa Eva Braunin kanssa. == Elämä == Göring syntyi rikkaan hampurilaisen liikemiehen perheeseen. Teatterikoulun jälkeen hän esiintyi Weimarin kansallisteatterissa. Vuosina 1916–1926 Göring oli avioliitossa näyttelijä Karl Köstlinin kanssa. Vuonna 1935 hän avioitui natsi- Saksan ilmavoimien Luftwaffen komentajan Herman Göringin kanssa. Heidän ainoa lapsensa Edda Göring syntyi 1938. Myöhemmin samana vuonna Emmy Göringistä tuli natsipuolueen kunniajäsen. Natsihallinnon aikana Emmy Göring toimi lähinnä propagandakasvona. Natsi-Saksan antautumisen jälkeen hänet tuomittiin nimelliseen vuoden pituiseen vankeusrangaistukseen. Vapauduttuaan hän asui loppuelämänsä Münchenissä, missä hän kuoli 80-vuotiaana 1973. Göringin omaelämäkerta An der Seite meines Mannes ilmestyi vuonna 1967. == Filmografia == *Wilhelm Tell (1934) ==Katso myös== *Carin Göring == Lähteet == == Aiheesta muualla == * Luokka:Saksalaiset näyttelijät Luokka:Saksalaiset kansallissosialistit Luokka:Kuuluisien henkilöiden puolisot Luokka:Vuonna 1893 syntyneet Luokka:Vuonna 1973 kuolleet
Kiiltotuliköynnös

Kiiltotuliköynnös (Columnea crassifolia) on tuliköynnösten sukuun kuuluva laji. Se on peräisin Meksikon ja Hondurasin alueelta. Sen kukat ovat putkimaisia, omituisen muotoisia, isoja ja väriltään punaisia, keltaisia tai oransseja. Kasvi viihtyy hyvin kasvihuoneissa ja huonekasvina. == Lähteet == Luokka:Gesneriakasvit
Monferraton markiisikunta

Monferraton markiisikunta () oli keskiaikainen markiisikunta eli rajakreivikunta Pohjois-Italiassa. Monferrato oli osa Pyhää saksalais- roomalaista keisarikuntaa, mutta oli ajoittain vain näennäisesti keisarin alaisuudessa. Monferraton markiisikunta päätyi lopulta 1500-luvulla osaksi Mantovan herttuakuntaa. Keisari Otto Suuri läänitti Monferraton rajakreivikunnaksi paikalliselle ruhtinaalle Aleramolle vuonna 967. Aleramon suku oli hallinnut alueella 900-luvun alusta. Monferraton markiisit osallistuivat ensimmäisiin ristiretkiin, minkä seurauksena he hallitsivat muun muassa lyhytikäistä Thessalonikan kuningaskuntaa. Aleramici-suku hallitsi Monferratoa vuoteen 1305, jolloin markiisikunnan peri Palaiologos-suku. Palaiologos-suvun mieshaaran sammuttua vuonna 1536 keisari Kaarle V lahjoitti Monferraton Mantovan herttualle. Vuonna 1574 markiisikunta muutettiin Mantovan alaiseksi herttuakunnaksi. == Lähteet == Luokka:Euroopan entiset monarkiat Luokka:Italian entiset valtiot ja valtiomuodostelmat Luokka:Piemonte
Viktorian ja Albertin ritarikunta

Viktorian ja Albertin ritarikunta () on brittiläinen ritarikunta. Se perustettiin kuningatar Viktorian käskystä 10. helmikuuta 1862. Sitä jaettiin brittiläisen kuningasperheen naispuolisille jäsenille ja hovineidoille kuningattaren mielen mukaan. Uusia nimityksiä ritarikuntaan ei ole tehty Viktorian kuoleman jälkeen, ja viimeinen ritarikuntaan nimitetty henkilö oli Viktorian lapsenlapsi Athlonen kreivitär Alice. Ritarikunnassa on neljä luokkaa: * I luokka * II luokka * III luokka * IV luokka == Lähteet == Luokka:Brittiläiset ritarikunnat Luokka:Naisille tarkoitetut ritarikunnat
Kadulla, öisin

Kadulla, öisin (Extérieur, nuit) on Jacques Bralin käsikirjoittama ja ohjaama ranskalainen draamaelokuva vuodelta 1980. Siinä kolmikymppiset kaverukset, kirjailija ja muusikko, jatkavat vuoden 1968 Pariisin mellakoissa omaksumaansa irrallista elämäntyyliä vielä kymmenen vuotta myöhemminkin. Kolmas päähenkilö on öisin taksia ajava nuori nainen (Christine Boisson), johon muusikkomies (Gérard Lanvin) tutustuu lähdettyään komentelevan naisystävänsä luota nukkumaan kirjailijakaverinsa (André Dussollier) sohvalle. Elokuva sai Suomessa ensi-iltansa Helsingin Diana-teatterissa tammikuussa 1982. Helsingin Sanomien Helena Ylänen kirjoitti arvostelussaan, että Bralin uutuuselokuva on ”helmi tyylilajissa, josta yleensä tapaa nykyelokuvan tuhruisimmat, löysimmät ja tekotaiteellisimmat elämäntuskan yritelmät”. Hänestä Bralin näkemyksessä on henkeä, periranskalaista tyyliä ja terää. Elokuva sai teatterikierroksellaan Suomessa 9 468 katsojaa, ja se on esitetty myös Yle TV2 -kanavalla heinäkuussa 1986, Esitystiedot.. ==Lähteet== Luokka:Vuoden 1980 ranskalaiset elokuvat Luokka:Ranskalaiset draamaelokuvat
Jennifer L. Armentrout

Jennifer L. Armentrout (s. 11. kesäkuuta 1980) on yhdysvaltalainen kirjailija, joka kirjoittaa sekä nuorille että aikuisille suunnattua romanttista, fantasia-, tieteis- ja jännityskirjallisuutta. Vuonna 2011 julkaistun esikoisteoksensa jälkeen hän on kirjoittanut yli 70 kirjaa, joihin kuuluvat muun muassa kirjasarjat Lux ja Veri ja tuhka. == Teoksia == === Veri ja tuhka === * * * The ​Crown of Gilded Bones (2021) * The War of Two Queens (2022) * A Soul of Ash and Blood (2023) * The Primal of Blood and Bone (2024) == Lähteet == == Aiheesta muualla == * Jennifer L. Armentroutin kotisivut Luokka:Syntymävuosi puuttuu Luokka:Elävät henkilöt Luokka:Yhdysvaltalaiset fantasiakirjailijat Luokka:Yhdysvaltalaiset jännityskirjailijat Luokka:Yhdysvaltalaiset tieteiskirjailijat Luokka:Yhdysvaltalaiset nuortenkirjailijat
Sukupuolentutkimuksen seura

Sukupuolentutkimuksen seura (ent. Suomen Naistutkimuksen seura ry, Sällskapet för kvinnoforskning i Finland r.f.) eli SUNS on suomalainen tieteellinen seura, sukupuolentutkimuksen ja -tutkijoiden etujärjestö. Se edistää ja tekee tunnetuksi nais- ja sukupuolentutkimusta Suomessa. Seura julkaisee neljä kertaa vuodessa ilmestyvää lehteä, ja järjestää vuosittain Sukupuolentutkimuksen päivät -tapahtuman. Nykyisin se sijaitsee Helsingin yliopiston sukupuolentutkimuksen oppiaineen sisällä, ja puheenjohtaja on Turun yliopiston edustaja Hanna Ylöstalo . Seuraan kuului vuonna 2012 noin 600 jäsentä. == Historia == Sukupuolentutkimuksen seura perustettiin Suomen Naistutkimuksen seuran nimellä vuonna 1988, ja samana vuonna se alkoi julkaista Naistutkimus–Kvinnoforskning -nimistä lehteä, joka on Suomen ainoa alan tieteellinen julkaisu. Lehti ilmestyi Tampereen Tutkijanaiset ry.:n julkaisemana vuoden 1988 loppuun saakka, jonka jälkeen SUNS otti sen julkaisemisen alleen. Vuodesta 2014 eteenpäin lehteä on julkaistu nimellä Sukupuolentutkimus–Genusforskning. Ensimmäiset Naistutkimuspäivät järjestettiin vuonna 1989. Nykyisin Sukupuolentutkimuksen päivät -nimellä järjestettävä tapahtuma on vuotuinen, se järjestetään vuosittain eri kaupungissa. Tapahtumassa palkitaan Vuoden Naistutkimuksen teko. == Toiminta ja yhteistyö == SUNS:in johdossa on johtokunta, joka koostuu suomalaisten sukupuolentutkimuksen yksiköiden ja -yhteisöjen edustajista sekä opiskelijoista. Puheenjohtajan pesti kiertää eri yliopistojen edustajien välillä, ja se vaihtuu kahden vuoden välein. SUNS toimii yhdessä suomalaisten yliopistojen ja korkeakoulujen sukupuolentutkimuksen yksiköiden, naistutkimuksen yliopistoverkosto HILMAn, naisjärjestöjen. Seuran yhteistyötahoja ovat myös opetushallinto, Sosiaali- ja terveysministeriön alainen Tasa-arvo yksikkö (TASY), sekä Tasa-arvoasiain neuvottelukunta (TANE). Sen yhteistyökumppaneihin kuuluvat myös tieteelliset seurat Suomen Miestutkimuksen Seura (SUMS) Suomen Queer-tutkimuksen Seura (SQS). === Jäsenyydet === Sukupuolentutkimuksen seura on jäsen muun muassa Tieteellisten Seurain Valtuuskunnassa (TSV), NYTKIS-järjestössä (Naisjärjestöt yhteistyössä – Kvinno-organisationer i Samarbete), Tieteellisten Seurain Valtuuskunnassa, sekä Pohjoismaisessa Naistutkimusyhdistyksessä (Nordisk förening för kvinno- och könsforskning). === Kansainväliset yhteistyötahot === SUNS on EU:n naisjärjestöjen kattojärjestö European Women’s Lobby:n sekä AOIFE:n, yleiseurooppalaisen naistutkimusyhteistyön järjestön tarkkailijajäsen, ja seura osallistui EU-maiden naistutkimusyhdistys WISE:n (Women’s international studies Europe) toimintaan. Lisäksi se toimii Pohjoismaisen Ministerineuvoston alaisen naistutkimusinstituutin (Nordiska institutet för kvinno- och könsforskning - NIKK) kanssa tiiviissä yhteistyössä. == Lähteet == == Aiheesta muualla == * Sukupuolentutkimuksen seuran kotisivut Luokka:Suomalaiset tiedeyhdistykset Luokka:Suomalaiset naisjärjestöt Luokka:Sukupuolentutkimus
Guildhall

Guildhall voi tarkoittaa: * Guildhall, hallintorakennus Lontoon Cityssä * Guildhall School of Music and Drama, musiikki- ja draamakoulu Lontoossa * Guildhall, kaupunki Vermontin osavaltiossa Yhdysvalloissa * Guildhall, hallintorakennus Londonderryssä.
Edla Soldan

Edla Soldan (1828 Lapvesi – 1904) oli ensimmäinen suomalainen naiskääntäjä. Hän oli myös opettaja, joka opetti suomen kieltä ja piirustusta. Edla Soldan piti nuoruutensa ajan Kuopiossa pikkulasten koulua yhdessä sisarustensa Aleksandran ja Augustan kanssa, ja opetti myös Minna Canthia, joka opiskeli siellä lapsuutensa. Täytettyään 30 vuotta Soldan lähti opiskelemaan opetusoppia Sveitsiin, ja toimi sen jälkeen ammatissa Jyväskylän seminaarin opettajana. Naisseminaarin puolella Soldan opetti suomen kieltä ja piirustusta vuosina 1863-1879, miesseminaarin puolella puolestaan piirustusta ja perspektiivioppia. Opettajana ollessaan hän ystävystyi joidenkin lahjakkaiden oppilaiden kanssa, ja majoitti mm. Minna Canthia, J.H. Erkkoa ja Elias Erkkoa myös luonaan. Soldan oli Erkon runouden ensimmäisiä ymmärtäjiä ja opastajia, ja vielä opiskeluaikojen jälkeenkin he olivat tiiviissä yhteydessä kirjeitse. Soldan oli myös Venny Soldan-Brofeldtin täti. Soldan-Brofeldt piirsi tädistään muotokuvan, ja hän meni myös naimisiin Juhani Ahon kanssa Edla-tädin kotona Helsingissä. Vuonna 1867 Soldan julkaisi Piirustusopin alkeet -käännöksen Gustav Adolph Hippiuksen kirjasta, ja vuonna 1875 teoksen Perspektivi-opin johdanto käännöksenä Gustav Friedrich Hetschin teoksesta. Suomenkielisen kirjojen bibliografian mukaan (Valfrid Vasenius, 1878) Soldan oli ensimmäinen julkaissut suomalainen naiskääntäjä. == Lähteet == Luokka:Suomalaiset kirjailijat Luokka:Suomalaiset opettajat Luokka:Vuonna 1828 syntyneet Luokka:Vuonna 1904 kuolleet
Zentan taistelu

Zentan taistelu (myös Sentan taistelu) oli Pyhän liigan ja Osmanien valtakunnan välillä 11. syyskuuta 1697 käyty taistelu. Taistelu käytiin nykyään Serbialle kuuluvan Zentan lähialueilla. Taistelu käytiin osana suurta Turkin sotaa ja oli sen ratkaisevin taistelu. == Taistelun kulku == Taistelu alkoi Savoijin Prinssi Eugenin yllätettyä osmanien joukot, kun ne olivat ylittämässä jokea Zentassa. Pyhän liigan joukot onnistuivat tuhoamaan tykeillään osmanien sillan, kun sulttaani ja osa armeijasta (mukaan lukien kaikki ratsuväki) oli jo ylittänyt joen. Seurauksena oli verilöyly, josta Osmanien valtakunta ei koskaan toipunut. == Lähteet == Luokka:1697 Luokka:Osmanien valtakunnan taistelut Luokka:Serbian historia Luokka:Vojvodina
Seljordin kirkko

Seljordin kirkko () on Seljordin kunnassa Telemarkin läänissä Norjassa sijaitseva kivinen pitkäkirkko 1100-luvulta. ==Kuvia== Seljord kirke interior.jpg|Kirkkosali Seljord kirke altertavle 1588.jpg|Alttaritaulu on vuodelta 1588. ==Lähteet== ==Aiheesta muualla== Luokka:Norjan kivikirkot kirkko
Annie Edelfelt

Alexandra Elisabet Adelaide ”Annie” Edelfelt (25. toukokuuta 1866 Helsinki – 10. syyskuuta 1934 Helsinki) oli suomalainen opettaja ja kuvittaja. Edelfelt piti Helsingin Agronomitalossa eli entisessä Lääkäreiden talossa oppikouluun valmistavaa koulua säätyläislapsille siskonsa, kirjailija Berta Edelfeltin kanssa. Sisaret asuivat yhdessä Helsingin kodissaan ainakin vuoteen 1905 saakka. Annie Edelfelt suunnitteli Marttaliiton edelleen käytössä olevan tunnuksen, rintapieleen kiinnitettävän jäsenmerkin. Annie Edelfelt kuului Edelfelt-aatelissuukuun. Hänen vanhempansa olivat lääninarkkitehti Carl Albert ja Alexandra Augusta Edelfelt ja veljensä taidemaalari Albert Edelfelt. Annie ja Berta Edelfelt tekivät vuonna 1934 testamenttilahjoituksen, joka muodostaa Porin taidemuseossa sijaitsevan Albert Edelfelt -kokoelman perustan. == Lähteet == Luokka:Suomalaiset opettajat Luokka:Suomalaiset kuvittajat Luokka:Vuonna 1866 syntyneet Luokka:Vuonna 1934 kuolleet
Helga Flatland

Helga Flatland (s. 16. syyskuuta 1984 Seljord) on norjalainen kirjailija. Hän on opiskellut pohjoismaisia kieliä ja kirjallisuutta Oslon yliopistossa sekä kirjoittamista yksityisessä oslolaisessa Westerdals School of Communication -korkeakoulussa. Flatland on myös työskennellyt toimittajana Vest-Telemark Bladissa ja NRK:lla. Hänen esikoisromaaninsa Bli hvis du kan. Reis hvis du må ilmestyi vuonna 2010, ja hän kirjoitti sille kaksi jatko-osaa. Trilogia sijoittuu Afganistaniin ja kertoo norjalaisista nuorista rauhanturvaajista. ==Bibliografia== * Bli hvis du kan. Reis hvis du må (2010) * Alle vil hjem. Ingen vil tilbake (2011) * Det finnes ingen helhet (2013) * Eline får besøk (2015) * Vingebelastning (2015) * Eline overnatter (2016) * En moderne familie (2017) * Et liv forbi (2020) ==Lähteet== ==Aiheesta muualla== Luokka:Norjalaiset kirjailijat Luokka:Norjalaiset toimittajat Luokka:Vuonna 1984 syntyneet Luokka:Elävät henkilöt
Vest-Telemark Blad

Vest-Telemark Blad (lyh. VTB) on norjalainen vuonna 1973 perustettu paikallislehti, jonka kotikunta on Kviteseid. Lehti ilmestyy paperisena tiistaisin ja perjantaisin. ==Lähteet== ==Aiheesta muualla== * Lehden verkkosivut Luokka:Norjalaiset sanomalehdet Luokka:Kviteseid
VTB (täsmennyssivu)

VTB voi tarkoittaa seuraavia: * VTB, venäläinen pankkikonserni * Vest-Telemark Blad, VTB, norjalainen paikallislehti * VTB Arena, monitoimiareena Moskovassa * VTB-jääpalatsi, TsSKA Arena, monitoimihalli Moskovassa * VTB United-liiga, Venäjän koripallon miesten pääsarja, joukkueita myös Kazakstanista ja Valko- Venäjältä.
Ingvild H. Rishøi

Ingvild Hedemann Rishøi (s. 24. elokuuta 1978) on norjalainen kirjailija ja toimittaja. Hän on julkaissut muun muassa novelli- ja runokoelmia. ==Bibliografia== * La stå (2007) * Unbrakomonsteret – Ikea om natten (2007) * Historien om Fru Berg (2011) * Pling i bollen – fine og ufine barnerim (2012) * Vinternoveller (2014) * Stargate – en julefortelling (2021) ==Lähteet== ==Aiheesta muualla== Luokka:Norjalaiset kirjailijat Luokka:Norjalaiset toimittajat Luokka:Vuonna 1978 syntyneet Luokka:Elävät henkilöt
Bohain-en-Vermandois

Bohain-en-Vermandois on kunta Pohjois-Ranskassa Aisnen departementissa Hauts- de-Francen alueella. Se sijaitsee noin 22 kilometriä Saint-Quentinin kaupungista koilliseen. Bohain-en-Vermandois on ollut huomattava tekstiiliteollisuuskeskus. 1600-luvulla yksi kaupungin yleisimmistä ammateista oli "mulquinier". Se tarkoitti työläistä, joka valmistaa hienoja kankaita. Napoleon I tilasi Joséphinelle silkkihuivin paikalliselta kutojalta. 1800-luvun lopulla kaupungin tekstiilitehtaissa työskenteli noin 10 000 henkilöä. Muun muassa muotitalo Rodier valmisti siellä vaatteita ja Coco Chanel tuli hankimaan sieltä näyttäviä kankaita. Tekstiiliteollisuus alkoi hiipua 1900-luvun puolivälissä. Kaupungintalo tuhoutui osittain ensimmäisessä maailmansodassa vuonna 1918. Kaupungintalo kunnostettiin, ja sen häähuoneen koristeluun kunta kutsui paikallisen taiteilijan Emile Flamantin. Hän teki saliin vuosina 1925 ja 1926 suuren 150 neliömetrin kokoisen freskon, jossa hän kuvasi kaupungin kutojia. ==Tunnettuja kuntalaisia== *Henri Matisse (1869-1954), ranskalainen taidemaalari. Hän vietti täällä nuoruutensa. Hänen vanhempansa muuttivat kaupunkiin vuonna 1870, ja perustivat siemenkaupan. Tiedosto:La façade de la Maison familiale d'Henri Matisse.jpg|Henri Matissen perheen talo ==Lähteet== ==Aiheesta muualla== Luokka:Aisnen kunnat
Brit Bildøen

Brit Bildøen (s. 28. tammikuuta 1962 Ålesund) on norjalainen Aukrasta kotoisin oleva kirjailija, joka on julkaissut muun muassa romaaneja, lastenkirjoja ja runoja. Hänen tuotantoaan on käännetty useille kielille. Koulutukseltaan Bildøen on kirjastonhoitaja, ja hän on työskennellyt myös muun muassa kääntäjänä ja kriitikkona. ==Bibliografia== ===Romaanit=== * Eit anna eple (1992) * Tur og orden (1995) * Tvillingfeber (1998) * Landfastlykke (2001) * Alt som er (2004) * Mitt milde vesen (2006) * Adam Hiorths veg (2011) * Sju dagar i august (2014) * Tre vegar til havet (2018) * Gult farevarsel (2023) ===Lastenkirjat=== * Peder og plystrelyden (1994) * Romhunden Odin (2001) * Huset Goggenheim (2007) ===Runoteokset=== * Bilde av menn (1991) * På visse tier av døgnet (1994) ==Lähteet== Luokka:Norjalaiset kirjailijat Luokka:Vuonna 1962 syntyneet Luokka:Elävät henkilöt
Nummelan helluntaiseurakunta

Nummelan helluntaiseurakunta eli Nummelan Kotikirkko on vuonna 1975 perustettu vihtiläinen helluntaiseurakunta. Seurakunnan toimitilat sijaitsevat Vihdin Nummelassa Hannankadulla. Seurakunta toimii itsenäisenä paikallisseurakuntana helluntaiherätyksen piirissä. Seurakunnan kansainvälisen työn pastorina toimii Heradi Richard. Seurakunta on perustettu vuonna 1975. Ennen itsenäisen seurakunnan perustamista toiminta tapahtui Helsingin Saalemin ja Lohjan helluntaiseurakunnan piirissä. Seurakunnan toimintaan kuuluvat jumalanpalvelusten ja rukouskokousten lisäksi lapsi- ja nuorisotyö, johon kuuluu mm. leiritoimintaa sekä nuorisokahvila ja teetupa-bussi. Seurakunta tekee lisäksi lähetystyötä mm. Bulgariassa. == Katso myös == * Uskonto Uudellamaalla * Helluntaiherätys Suomessa * Vihdin seurakunta * Nummelan adventtiseurakunta Sykkivä sydän == Lähteet == == Aiheesta muualla == Luokka:Vihdin seurakunnat Luokka:Nummela Luokka:Suomen helluntaiseurakunnat
Inghill Johansen

Inghill Johansen (s. 9. kesäkuuta 1958) on norjalainen kirjailija, jonka esikoisromaani Hjertehvitt ilmestyi vuonna 1991. ==Bibliografia== * Hjertehvitt (1991) * Suge (1996) * Klage (2001) * Forsvinne (2009) ==Lähteet== ==Aiheesta muualla== Luokka:Norjalaiset kirjailijat Luokka:Vuonna 1958 syntyneet Luokka:Elävät henkilöt
Oum El Bouaghi

Oum El Bouaghi () on kaupunki ja Oum El Bouaghin maakunnan hallinnollinen keskus Algeriassa. Se sijaitsee Atlasvuorten ylätasangolla 465 kilometriä Algerista itään. Oum El Bouaghin kunnassa oli arviolta 98 700 asukasta vuonna 2018. Oum El Bouaghin kunnan pinta-ala on 414 neliökilometriä. Se rajoittuu pohjoisessa Aïn Dissin ja Aïn Babouchen, idässä Berrichen ja Fkirinan, etelässä Aïn Zitounin ja lännessä Aïn Fakrounin kuntiin. Seudulla vallitsee välimerenilmasto. Tammikuun keskilämpötila on 8 ja heinäkuun 30 astetta. Vuotuinen sademäärä on yli 300 millimetriä. Paikalla on sijainnut numidialainen Macomadesin kaupunki. Ranskalaiset perustivat vuonna 1880 Oum El Bouaghin kunnan, joka sai myöhemmin marsalkka François Certain Canrobertin mukaan nimen Canrobert. Pienestä maaseutupaikkakunnasta tuli maakuntakeskus vuonna 1974. Ouem El Bouaghista on maantieyhteydet lähimaakuntiin. Sen kautta kulkee myös Constantinen ja Tébessan välinen rautatie. Kaupungissa on metalli-, elintarvike-, rakennustarvike- ja muoviteollisuutta. Ympäröivä maaseutu tuottaa villaa, lihaa ja maitoa. Maakunnassa toimiva Larbi Ben M’hidin yliopisto on perustettu vuonna 2009. ==Lähteet== Luokka:Algerian kaupungit
Muistelmia – Stardust Memories

Muistelmia – Stardust Memories () on vuonna 1980 ensi-iltansa saanut Woody Allenin käsikirjoittama ja ohjaama yhdysvaltalainen draamakomediaelokuva, jonka pääosissa ovat Allen itse, Charlotte Rampling, Jessica Harper, Marie- Christine Barrault ja Tony Roberts. Elokuva on Allenin kunnianosoitus Federico Fellinin ohjaamalle elokuvalle 8½ (1963). Woody Allen oli ehdolla komediagenren parhaan alkuperäisen käsikirjoituksen Writers Guild of America -palkinnon saajaksi vuonna 1981. == Juoni == Elokuva kertoo elokuvantekijästä, koomikko Sandy Batesista (Woody Allen), joka joutuu hänen tuotannolleen omistetuilla elokuvajuhlilla, jossa hän viettää viikonlopun ihailijoiden, elokuvahullujen, siipeilijöiden ja rakastajattarien parissa, kohtaamaan kuuluisuuden kirot. Bates haluaisi tehdä taiteellisempia ja vakavampia elokuvia eikä toistaa aiempia töitään, mutta sekä tuottajat että yleisö vaativat häneltä vain komediaelokuvia, joita hän on tehnyt aiemmin. Samaan aikaan kun Batesin tuottajat aikovat silpoa tämän uuden ja vakavan elokuvan uuteen uskoon, Bates käy läpi kriisiä yksityiselämässään. == Näyttelijät == == Tuotanto == === Kuvaukset === Muistelmia – Stardust Memories kuvattiin New Jerseyssä ja New Yorkissa. New Jerseyssä elokuvan kuvauspaikkoina olivat Ocean Grove, Asbury Park ja Bradley Beach, ja sen junakohtaukset kuvattiin Filmwaysin studiolla New Yorkin Harlemissa. == Ensi-ilta ja vastaanotto == Muistelmia – Stardust Memories julkaistiin elokuvateattereissa Yhdysvalloissa 26. syyskuuta 1980 ja Suomessa 25. joulukuuta 1980. Elokuva tuotti lähes 10,4 miljoonan dollarin lipputulot ja oli Suomessa vuoden 1980 63. katsotuin elokuva saatuaan 30 912 katsojaa. Rotten Tomatoes -sivuston mukaan 66 prosenttia kriitikoista on antanut elokuvalle positiivisen arvosanan 6,6/10 keskiarvolla. Keräys perustuu 32 arviointiin, joista 21 ovat ”tuoreita” ja 11 ”mätiä”. Yli 5 000 käyttäjästä 78 prosenttia on antanut elokuvalle myönteisen arvosanan 3,9/5 keskiarvolla. Elokuva on jakanut Woody Allenin ihailijat; toisten mielestä se on parasta, henkilökohtaisinta ja mielikuvituksellisinta Allenia, toisten mielestä se paljasti, että kuinka eksyksissä Allen urallaan oli ja miten hän halveksi ihailijoitaan. == Lähteet == == Aiheesta muualla == * Luokka:Vuoden 1980 yhdysvaltalaiset elokuvat Luokka:Yhdysvaltalaiset draamakomediaelokuvat Luokka:Satiiriset elokuvat Luokka:Yhdysvaltalaiset mustavalkoelokuvat Luokka:Woody Allenin ohjaamat elokuvat Luokka:Woody Allenin käsikirjoittamat elokuvat Luokka:Elokuvat elokuvanteosta